અરડી બાદ બીજા દિવસે જ્યારે ડામોર અન્ય કૈણની આંગણવાડીમાં ‘સાહેબગીરી’ કરવા ગયો ત્યારે ઉમરેઠ આઇસીડીએસ વિભાગના કર્મચારીઓના હાથે રંગેહાથ ઝડપાઇ ગયો હતો તે વખતે તેને છોડાવવા ડાકોર પીએસઆઇની આઇ-ટ્વેન્ટી કાર લઇ એક શખ્સ આવ્યો હતો. ચર્ચા મુજબ તે શખ્સ પોલીસની ધોંસ પણ આપતો હતો પરંતુ આઇસીડીએસ વિભાગના સ્થાનિક અધિકારીઓએ મચક આપી નહતી અને મામલો પોલીસ સ્ટેશને પહોંચતા આખું રેકેટ બહાર આવ્યું હતું. વધુમાં મળતી માહિતી મુજબ પરેશે વીરપુર તેમજ બાલાસિનોરમાં પણ આવી રીતે અનેક આંગણવાડી કાર્યકરોને ઠગી લીધા છે, પોલીસે તે દિશામાં પણ તપાસ લંબાવી છે, હાલમાં ભાલેજ પોલીસે ચાર વ્યક્તિઓને કસ્ટડીમાં મોકલી આપ્યા છે તેમજ આ કામમાં ઉપયોગમાં લેવાયેલ તવેરા કાર પણ કબજે લીધી છે. ભાલેજ પીએસઆઇ રણજીતસિંહ ખાંટના જણાવ્યા મુજબ અરડી ગામની જલુંખાટની આંગણવાડીમાં વિમળાબેન સોઢાપરમારને ગાંધીનગર બાળ વિકાસ વિભાગના કો-ઓડીનેટર હોવાની ઓળખ આપી, સસ્પેન્ડ કરવાની ધમકી આપી પરેશ માનસિંહ ડામોર નામનો ઠગ રૂ.૧૨ હજાર પડાવી ગયો હતો.